Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: bírságról szóló 43/1997. (XII. 19.) KTM rendelet értelmében
Paragraph Index: 491

2. § (1) bekezdésében szabályozott jogállam, illetve az ebből eredő jogbiztonsághoz való joggal összefüggésben alkotmányos visszásság gyanúját eredményezi, hogy a tervezet a jogalkalmazó kizárólagos mérlegelési jogkörébe utalja annak megítélését, hogy az építésügyi hatósági engedélyezési eljárás során — a határozat közlését illetően — kik azok, akiknek „jogát vagy jogos érdekét a döntés érinti”. Ezért javasolta, hogy a jogalkotó pontosan határozza meg, hogy az építési eljárásban ki tekinthető ügyfélnek. Az országgyűlési biztos észrevételezte, hogy a jogbiztonsághoz való joggal összefüggésben alkotmányos visszásság gyanúját eredményezi, ha az országos szakmai követelményektől történő eltérés iránti kérelem az építési engedély iránti kérelemmel együtt lenne benyújtható, ugyanis előbbi külön eljárásnak minősül, így az engedélyezés nem az építésügyi hatóság hatáskörébe tartozik. (OBH 300/12/1997.) A környezetvédelmi és területfejlesztési miniszter az országgyűlési biztos ajánlását részben elfogadta. Az egyes építményekkel, építési munkákkal és építési tevékenységekkel kapcsolatos építésügyi hatósági engedélyezési eljárásokról

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes